turjo4nis/wikipedia-bn-dump-20250701 huggingface dataset:
রাজাপুর ইউনিয়ন, বেলকুচি

রাজাপুর ইউনিয়ন বাংলাদেশের সিরাজগঞ্জ জেলার অন্তর্গত বেলকুচি উপজেলার একটি ইউনিয়ন। ৬৯৪৫ একর আয়তনের এই জনপদে প্রায় সাড়ে সাতচল্লিশ হাজার লোকের বাস, যাদের অধিকাংশই বাঙালি মুসলমান।

ভূগোল 
বেলকুচি উপজেলার সর্ব উত্তরে অবস্থিত রাজাপুর ইউনিয়নের আয়তন । ইউনিয়নটির উত্তরে রয়েছে সদর উপজেলার সায়দাবাদ ইউনিয়ন, পশ্চিমে কামারখন্দ উপজেলার জামতৈল ইউনিয়ন ও রায়দৌলতপুর ইউনিয়ন এবং দক্ষিণে বেলকুচি ইউনিয়ন ও বেলকুচি পৌরসভার অবস্থান। আর পূর্ব দিক দিয়ে বয়ে গিয়েছে যমুনা নদী। নদী তীরবর্তী হওয়ায় এ ইউনিয়ন প্রায়ই বন্যা ও নদীভাঙনের শিকার হয়।

ইউনিয়নটিতে মোট ৫টি মৌজা রয়েছে; গ্রাম আছে ৩৬টি। গ্রামগুলো হল:

 আগুরিয়া
 বাগভাউড়া
 বয়ড়ামাসুম
 বামনবাড়ীয়া
 কদমতলী
 বেড়াখারুয়া
 বাউগান
 ভাতুরিয়া
 বৈলগাছি
 চন্দ্রপাড়া
 চর-রান্ধুনীবাড়ী
 দত্তবাড়ী
 হরিনাথপুর
 কোনাবাড়ী
 মধ্যখামার
 মাইঝাইল
 পূর্ব মাইঝাইল
 দক্ষিণ মাইঝাইল
 মকিমপুর
 চকমকিমপুর
 মঠপাড়া
 নাগগাতি
 নাকফাটা
 রাজাপুর
 উত্তর রাজাপুর
 টেংরা কালি
 দক্ষিণ রাজাপুর
 সমেশপুর
 রান্ধুনীবাড়ী
 পূর্বরান্ধুনীবাড়ী
 পশ্চিম রান্ধুনীবাড়ী
 শাহপুর
 সমেশপুর
 চরসমেশপুর
 ইসলামপুর
 ধর্ম চিতালিয়া

প্রশাসন 
রাজাপুর ইউনিয়ন পরিষদ বেলকুচি উপজেলার ২নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মোছাঃ ছনিয়া সবুর।

রাজাপুর ইউনিয়ন জাতীয় সংসদের সিরাজগঞ্জ-৫ আসনের আওতাধীন। আব্দুল মমিন মন্ডল ২০১৯ সাল থেকে এ আসনের সংসদ সদস্য হিসেবে দায়িত্ব পালন করছেন।

প্রাক্তন চেয়ারম্যানবৃন্দ 
ইতঃপূর্বে রাজাপুর ইউনিয়নে চেয়ারম্যান হিসেবে দায়িত্ব পালন করছেন:
 মোঃ আতাউর রহমান
 মোঃ হরমুজ আলী
 গাজী আব্দুল হামিদ
 গোলাম মোহাম্মদ

জনসংখ্যা 

২০১১ সালের আদমশুমারী অনুযায়ী রাজাপুর ইউনিয়নে মোট ৪৮,৩৩১ জন মানুষ বসবাস করে। এর মধ্যে সর্বাধিক ৮১৩১ জন রাজাপুর গ্রামে এবং সর্বনিম্ন ২২ জন নাকফাটা গ্রামে বসবাস করে।

১৯৯১ সালে রাজাপুর ইউনিয়নের জনসংখ্যা ছিল ৪১,৯২৬ জন। ২০০১ সালে তা বেড়ে দাঁড়ায় ৪৭,৫৯৬ জনে, যার মধ্যে ২৪,৫৯২ জন ছিল পুরুষ এবং ২৩,০০৪ জন নারী।

আরও দেখুন 
 বড়ধুল ইউনিয়ন
 ধুকুরিয়াবেড়া ইউনিয়ন
 দৌলতপুর ইউনিয়ন, বেলকুচি

তথ্যসূত্র

বহিঃসংযোগ 
 জাতীয় তথ্য বাতায়নে রাজাপুর ইউনিয়ন

বেলকুচি উপজেলার ইউনিয়ন
বেলকুচি ইউনিয়ন

বেলকুচি ইউনিয়ন বাংলাদেশের সিরাজগঞ্জ জেলার অন্তর্গত বেলকুচি উপজেলার একটি ইউনিয়ন। যমুনা তীরবর্তী ৬৫৫৪ একর আয়তনের কৃষি প্রধান এই জনপদে প্রায় সাড়ে আঠাশ হাজার লোকের বাস, যাদের অধিকাংশই বাঙালি মুসলমান।

ভূগোল 
যমুনা নদীতে জেগে ওঠা এক চরে বেলকুচি ইউনিয়নের অবস্থান। ইউনিয়নটির উত্তরে রাজাপুর ইউনিয়ন, দক্ষিণে বড়ধুল ইউনিয়ন এবং পশ্চিমে বেলকুচি পৌরসভার অবস্থান। আর পূর্ব দিক দিয়ে বয়ে গিয়েছে যমুনা নদী। নদী তীরবর্তী হওয়ায় এ ইউনিয়ন প্রায়ই বন্যা ও নদীভাঙনের শিকার হয়।

ইউনিয়নটিতে মোট ৬টি মৌজা রয়েছে; গ্রাম আছে ১২টি। গ্রামগুলো হল:
 মুলকান্দি
 বারপাখিয়া
 হাটবয়রা
 দশখাদা
 ছোটবেড়াখারুয়া
 বেলকুচি পূর্ব
 বেলকুচি পশ্চিম
 দেলুয়া উত্তর
 দ্বাড়িয়াপুর
 দেলুয়া মধ্য
 রানীপুরা
 মন্তলা

প্রশাসন 
বেলকুচি ইউনিয়ন পরিষদ বেলকুচি উপজেলার ১নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মীর্জা মোঃ সোলায়মান হোসেন এবং সচিব হিসেবে দায়িত্ব পালন করছেন ফয়সাল আহমেদ।

বেলকুচি ইউনিয়ন জাতীয় সংসদের সিরাজগঞ্জ-৫ আসনের আওতাধীন। আব্দুল মমিন মন্ডল ২০১৯ সাল থেকে এ আসনের সংসদ সদস্য হিসেবে দায়িত্ব পালন করছেন।

প্রাক্তন চেয়ারম্যানবৃন্দ 
ইতঃপূর্বে বেলকুচি সদর ইউনিয়নে চেয়ারম্যান হিসেবে দায়িত্ব পালন করছেন:
 রায়হান উদ্দিন
 আব্দুল মজিদ সরকার
 মীর আব্দুল জলিল	
 নুর নবী আক্তার লাভু
 মোঃ আব্দুল মজিদ প্রামানিক
 মোঃ আফজাল হোসেন মিয়া
 গাজী মোঃ নুরুল ইসলাম প্রামানিক

জনসংখ্যা 

২০১১ সালের আদমশুমারী অনুযায়ী বেলকুচি সদর ইউনিয়নে মোট ২৮,৪৫৭ জন মানুষ বসবাস করে। এর মধ্যে সর্বাধিক ৪০০০ জন দেলুয়া উত্তর গ্রামে এবং সর্বনিম্ন ১১০০ জন বারপাখিয়া গ্রামে বসবাস করে।

১৯৯১ সালে তৎকালীন বেলকুচি ইউনিয়নের জনসংখ্যা ছিল ৩৫,৫৪৩ জন। ২০০১ সালে তা বেড়ে দাঁড়ায় ৩৬,২৬১ জনে, যার মধ্যে ১৯,২৬৫ জন ছিল পুরুষ এবং ১৬,৯৯৬ জন নারী। ২০০৪ সালে ইউনিয়নটির একাংশ নিয়ে বেলকুচি পৌরসভা গঠিত হলে ইউনিয়নটির আয়তন ও জনসংখ্যা হ্রাস পায়।

ধর্ম 
ইউনিয়নটির অধিকাংশ মানুষ ইসলাম ধর্মের অনুসারী। এখানে ১৮টি ঈদগাহ, ১০টি কবরস্থান এবং ৮ থেকে ১০টি মাদ্রাসা আছে।

শিক্ষা 
বেলকুচি ইউনিয়ন শিক্ষার হার ক্রমবর্ধমান। এ ইউনিয়নের সাক্ষরতার হার ১৯৯১ সালে ৩৭.৭% এবং ২০০১ সালে ৪৬.৫৬% থাকলেও ২০১১ সালে তা বেড়ে দাঁড়িয়েছে ৬০ শতাংশে। এখানে মোট ৩টি সরকারি ও ৩টি বেসরকারি প্রাথমিক বিদ্যালয়, ১টি মাধ্যমিক বিদ্যালয় এবং কয়েকটি মাদ্রাসা আছে। ইউনিয়নের উল্লেখযোগ্য শিক্ষাপ্রতিষ্ঠানগুলো হল:
 বেলকুচি নিম্ন মাধ্যমিক বিদ্যালয় 
 ডি. এস. এ. উচ্চ বিদ্যালয়

আরও দেখুন 
 রাজাপুর ইউনিয়ন, বেলকুচি
 ভাঙ্গাবাড়ী ইউনিয়ন
 দৌলতপুর ইউনিয়ন, বেলকুচি

তথ্যসূত্র

বহিঃসংযোগ 
 জাতীয় তথ্য বাতায়নে বেলকুচি ইউনিয়ন

বেলকুচি উপজেলার ইউনিয়ন
সেলাঙ্গরের শরফুদ্দিন

সুলতান শরফুদ্দিন (জন্ম: ২৪ ডিসেম্বর ১৯৪৫) হলেন মালয়েশিয়ার সেলাঙ্গর রাজ্যের নবম এবং বর্তমান সুলতান।  ২০০১ সালে ২২ নভেম্বরে তিনি দ্বায়িত্ব পান।

প্রান্তরিক এবং শিক্ষা জীবন
শরফুদ্দিন ১৯৪৫ সালের ২৪ ডিসেম্বর ক্লাং এর ইসতানা জেমাহতে জন্মগ্রহণ করেন। তিনি  সেলেঙ্গোরের রাজা মুদা (ক্রাউন প্রিন্স), টেংকু আবদুল আজিজ শাহ'র   প্রথম পুত্র। তাঁর প্রথম স্ত্রী রাজা সাইদাতুল ইহসান বিনতে টিংকু বদর শাহ (জন্ম: ১৯৩৩-২০১১)।

তার জন্মগত নাম টিংকু ইদ্রিস শাহ।  তার পিতা ছিলেন সেলাঙ্গোরের হিসামুদ্দিন এবং রাজা জেমাহ,যিনি পরবর্তীতে দ্বিতীয় ইয়াং দি-পারতুয়ান গং এবং মালয়েশিয়ার রাজা পারমাইসুরি গং হন। তাঁর মা ছিলেন সেলাঙ্গোরের সুলাইমান এবং পেরাকের আব্দুল জলিলের নাতনি। সেই কারণে তার পিতামাতা উভয় ছিলেন চাচাত ভাই-বোন।

তথ্যসূত্র

১৯৪৫-এ জন্ম
জীবিত ব্যক্তি
মালয়েশীয় মুসলিম
গোপীনাথপুর ইউনিয়ন, বদরগঞ্জ

গোপীনাথপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ২৯.৪০ বর্গকিমি (১১.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৯৭৬ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৫টি।

মৌজা
 ডাঙ্গাপাড়া
 গোপীনাথপুর
 খিয়ারপাড়া
 মৌয়াগাছা
 আরাজি দিলালপুর

তথ্যসূত্র

বহিঃসংযোগ
 অফিসিয়াল ওয়েবসাইট

বদরগঞ্জ উপজেলার ইউনিয়ন
রামনাথপুর ইউনিয়ন, বদরগঞ্জ

রামনাথপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ৩৫.২০ বর্গকিমি (১৩.৫৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৬৩০ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।

গ্রামসমূহ
 উত্তর রামনাথপুর
 দক্ষিণ রামনাথপুর
 উত্তর মুকসুদপুর
 দক্ষিণ মুকসুদপুর
 রামকৃষ্ণপুর
 রামকৃষ্ণপুর-মুকসুদপুর
 কিসমত ঘাটাবিল
 হাজীপুর

তথ্যসূত্র

বহিঃসংযোগ
 অফিসিয়াল ওয়েবসাইট

বদরগঞ্জ উপজেলার ইউনিয়ন
মূবরসমপেট্টাই

মূবরসমপেট্টাই দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি দ্রুত উন্নতিকামী পুরনিগম৷

জনতত্ত্ব

২০১১ খ্রিস্টাব্দে ভারতের জনগণনা অনুসারে মূবরসমপেট্টাই শহরের জনসংখ্যা ছিলো ৯,৬৭২ জন, যার মধ্রে পুরুষ ৪,৯০২ জন ও নারী ৪,৭৭০ জন অর্থাৎ প্রতি হাজার পুরুষে নারী সংখ্যা ৯৭৩ জন৷ ছয় বছর অনূর্ধ্ব শিশু সংখ্যা ৯৬৮ জন, যা মোট জনসংখ্যার ১০.০১ শতাংশ৷ শহরের মোট পরিবার সংখ্যা ২,৪৫৭ টি৷ শহরের মোট সাক্ষরতার হার ৯১.৮৫ শতাংশ, যেখানে পুরুষ সাক্ষরতার হার ৯৫.৫৬ শতাংশ ও নারী সাক্ষরতার হার ৮৮.০৪ শতাংশ৷ শহরটি সেন্ট থমাস মাউন্ট পঞ্চায়েত ইউনিয়ানের অন্তর্গত৷ পার্শ্ববর্তী মাড়িবক্কম, পুলুতিবক্কম, নঙ্গানলুর অঞ্চলের মতো মূবরসমের স্থানীয়রা এটিকে বৃৃৃৃৃহত্তর চেন্নাইয়ের অন্তর্ভুক্ত করার দাবি তুললে ২০১১ খ্রিস্টাব্দে এই দাবী সার্থক করা হয়৷

পরিবহন
মূবরসমপেট্টাই থেকে সড়ক পথে চেন্নাই শহরতলি অঞ্চ লের নঙ্গানলুর,ত্রিশূলম,মাড়িবক্কম,কীলকট্টলাই, পুলুতিবক্কম বাস পরিষেবার মাধ্যমে সহজগম্য৷ এছাড়া ব্রডওয়ে, আলান্দুর মেট্রো স্টেশন ও ত্যাগরায়নগর অবধিও বাস পরিষেবা রয়েছে৷

নিকটবর্তী রেলওয়ে স্টেশনদুটি হলো চেন্নাই শহরতলি রেলওয়ের অন্তর্গত ক্রোমপেট ও পল্লাবরম রেলওয়ে স্টেশন৷

মেট্রোরেল
 
চেন্নাই মেট্রোর নীল লাইনের অন্তর্গত মীনমবক্কম ও চেন্নাই বিমানবন্দর মেট্রো স্টেশনদুটি এখনো অবধি মূবরসমপেট্টাইয়ের নিকটবর্তী মেট্রো স্টেশন৷ ২০১৬ খ্রিস্টাব্দে এই মেট্রো স্টেশনটি শুরু হয়৷ পরিকল্পনা অনুসারে মাধবরম থেকে শোলিঙ্গনলুর অবধি প্রস্তাবটি চেন্নাই মেট্রো রেলের পঞ্চম লাইনের দ্বিতীয় পর্যায়ের পরিকল্পনা৷

আরো দেখুন
 ত্রিশূলম
 মীনমবক্কম
 ক্রোমপেট
 কীলকট্টলাই
 পল্লাবরম
 পাম্মল
 অনকাপুদুর
 পোলিচলুর
 কাউলবাজার
 সেন্ট থমাস মাউন্ট সহ পল্লাবরম
 তিরুনীরমালাই
 নন্দমবক্কম

তথ্যসূত্র

তামিলনাড়ুর শহর ও নগর
চেন্নাইয়ের শহরতলি
দামোদরপুর ইউনিয়ন, বদরগঞ্জ

রাধানগর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ৩২.৫৮ বর্গকিমি (১২.৫৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৫৪৭ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।

তথ্যসূত্র

বহিঃসংযোগ
 অফিসিয়াল ওয়েবসাইট

বদরগঞ্জ উপজেলার ইউনিয়ন
মধুপুর ইউনিয়ন, বদরগঞ্জ

মধুপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ২৭.২০ বর্গকিমি (১০.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,০০০ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৪টি।

তথ্যসূত্র

বহিঃসংযোগ
 অফিসিয়াল ওয়েবসাইট

বদরগঞ্জ উপজেলার ইউনিয়ন
কুমিল্লা-১২

কুমিল্লা-১২ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।

সীমানা

ইতিহাস 
কুমিল্লা-১২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।

নির্বাচিত সাংসদ

নির্বাচন

তথ্যসূত্র

বহিঃসংযোগ 

 সেফোস "গণপ্রজাতন্ত্রী বাংলাদেশ"

কুমিল্লা জেলার জাতীয় সংসদীয় বিলুপ্ত আসন
১৯৭৩-এ বাংলাদেশে প্রতিষ্ঠিত
২০০৬-এ বিলুপ্ত

জাতীয় সংসদীয় বিলুপ্ত আসন
কুমিল্লা জেলা
ছিংতাও

ছিংতাও () চীনের শানতুং প্রদেশের পূর্বভাগের একটি প্রধান নগরী। এটি চীনের পীত সাগর উপকূলের উপরে অবস্থিত। নগরীটি এশিয়া ও ইউরোপকে সংযোগকারী এক অঞ্চল, এক পথ  নামক চীনা সরকারী উদ্যোগের একটি প্রধান কেন্দ্র। শানতুং প্রদেশের সব নগরীর মধ্যে ছিংতাও নগরীর স্থূল অভ্যন্তরীণ উৎপাদন সর্বোচ্চ। প্রশাসনিকভাবে এটিকে উপ-প্রাদেশিক স্তরের মর্যাদা দিয়ে পরিচালনা করা হয়। ছিংতাও উপ-প্রাদেশিক নগর এলাকার অধীনে ছয়টি পৌরজেলা এবং চারটি উপজেলা-স্তরের নগরী অবস্থিত। ২০১৪ সালের প্রাক্কলন অনুযায়ী ছিংতাও পৌর এলাকাতে প্রায় ৬২ লক্ষ অধিবাসী রয়েছে। নগরীটি শানতুং উপদ্বীপের বিপরীতে, পীত সাগরের উপকূলে অবস্থিত এবং এর সাথে উত্তর-পূর্বে ইয়েনথাই, পশ্চিমে ওয়েইফাং এবং দক্ষিণ-পশ্চিমে রিচাও নগরীর সীমানা রয়েছে।

ছিংতাও একটি প্রধান সমুদ্রবন্দর ও নৌঘাঁটি। এটি একই সাথে একটি আর্থ-বাণিজ্যিক কেন্দ্র। এখানে হাইয়ার ও হাইসেন্স নামক ইলেকট্রনীয় পণ্য উৎপাদনকারী ব্যবসা প্রতিষ্ঠানগুলির প্রধান কার্যালয় অবস্থিত। ছিংতাও নগরীর প্রধান নগর এলাকাটি থেকে হুয়াংতাও জেলা পর্যন্ত চিয়াওচৌ উপসাগরের উপর দিয়ে বিশ্বের দীর্ঘতম সমুদ্র সেতুটি নির্মাণ করা হয়েছে। ছিংতাও নগরীটি বিংশ শতাব্দীর শুরুতে প্রায় দেড় দশক ধরে (১৮৯৮-১৯১৪) জার্মানদের দখলে ছিল।  নগরীর ঐতিহাসিক, জার্মান-শৈলীর স্থাপত্যে নির্মিত ভবনগুলি এবং ছিংতাও মদ চোলাইখানা, যা কিনা চীনের ২য় বৃহত্তম মদ চোলাইখানা, সেই জার্মান দখলদারির সময়ের সাক্ষী।

২০২০ সালের বৈশ্বিক আর্থিক কেন্দ্রসমূহের সূচীতে ছিংতাও বিশ্বে ৪৭তম স্থান অধিকার করে। ২০০৭ সালের চীনা নগরীসমূহের বেইজিং সম্মেলনে প্রকাশিত চীনা নগরীসমূহের মার্কা মূল্য প্রতিবেদনে ছিংতাও চীনের সেরা দশটি নগরীর একটি হিসেবে নির্বাচিত হয়েছিল।  ২০০৯ সালে নগরী প্রতিযোগিতামূলকতা সংক্রান্ত চীনা গবেষণা কেন্দ্রের প্রতিবেদনে ছিংতাও চীনের সর্বাধিক বাসযোগ্য নগরীর মর্যাদা লাভ করে। 

২০২০ সালের বিজ্ঞান নগরীসমূহের নেচার সাময়িকীর সূচক অনুযায়ী ছিংতাও বৈশ্বিক বৈজ্ঞানিক গবেষণার অন্যতম প্রধান একটি কেন্দ্র।  এখানে বেশ কিছু উল্লেখযোগ্য বিশ্ববিদ্যালয় আছে, যেমন চীন মহাসাগর বিশ্ববিদ্যালয় এবং চীন পেট্রোলিয়াম বিশ্ববিদ্যালয়।

তথ্যসূত্র

চীনের শহর
চীনের জনবহুল উপকূলীয় স্থান
চীনের বন্দর শহর ও নগর
পদমদী নবাব বাড়ী

পদমদি নবাব এস্টেট বাংলার একটি জমিদারী এস্টেট যেটিবর্তমান বাংলাদেশে বাংলাদেশের রাজবাড়ী জেলায় অবস্থিত।

ইতিহাস

উৎস 
১৬০৭ সালে মুঘল সম্রাট জাহাঙ্গীরের ইসলামি ধর্মগুরু এবং ইরাকি অভিবাসী সৈয়দ শাহ পাহলোয়ান, যার পরিবার প্রাথমিক কালের মুসলিম প্রচারক এবং ধর্মপ্রচারকদের সমন্বয়ে গঠিত হয়েছিল, তার এক আদেশে এই জায়গির প্রতিষ্ঠিত হয়েছিল। পরিবারটি ইসলামি নবী মুহাম্মদের বংশধর বলে দাবি করেছে যার জন্য তারা "সৈয়দ" উপাধি ব্যবহার করেছিল।

ইম্পেরিয়াল সার্ভিসেস 
মোগল সম্রাট শাহজাহান মোগল আর্টিলারি কমান্ড করার জন্য এই পরিবারকে 'মীর' উপাধি দিয়েছিলেন। পরে পরিবারের সদস্যরা ব্রিটিশ ভারতীয় সেনা, পাকিস্তান সেনাবাহিনী এবং বেঙ্গল আর্মির আর্টিলারি কর্পসেও দায়িত্ব পালন করেছিলেন। একাত্তরে, এস্টেটের সদস্যরা সক্রিয়ভাবে বাংলাদেশের জন্য বাংলাদেশের মুক্তিযুদ্ধে অংশ নিয়েছিল।

পরিবার 
পরিবারটি বাংলাদেশের টাঙ্গাইল শহরে অবস্থিত এস্টেট অফ দেলদুয়ারের সদস্যদের সাথে বৈবাহিক সম্পর্ক স্থাপন করে। পদমদি এস্টেটটি বাংলাদেশের পদ্মা (গঙ্গা) নদীর পাশে অবস্থিত এবং এস্টেটটি উল্লেখযোগ্য কিছু লেখক তৈরি করেছে, যার মধ্যে সর্বাধিক বিখ্যাত মীর মোশাররফ হোসেন।

বিলোপ 
১৯৫৪ সালে তৎকালীন পাকিস্তান সরকার ভূমিহীন দরিদ্রদের মধ্যে সম্পত্তি সমানভাবে বিতরণ করার আদেশের মাধ্যমে ১৯৫৪ সালে সকল জমি দখল করে নেয়। এস্টেটটি দুই থানায় (বাংলাদেশের ক্ষুদ্রতম প্রশাসনিক ইউনিট) ভাগ করা হয়েছিল, যা বর্তমানে রাজবাড়ি জেলার অন্তর্গত বালিয়াকান্দি এবং পাংশা। পরিবার এখনও বেশিরভাগ জমির অধিকারী।

লেফটেন্যান্ট কর্নেল সৈয়দ মীর আলী ইমাম আল মামুন পরিবারের বর্তমান প্রধান।

সূত্র 

 পদমদি জমিদারী পরিবারের ইতিহাস

বাংলাদেশের ইতিহাস
বাঙালি জমিদার
বিচিত্রানুষ্ঠান

বিচিত্রানুষ্ঠান (ইংরেজি Variety show, variety arts, বা variety entertainment) বলতে এমন এক ধরনের বিনোদনমূলক অনুষ্ঠানকে বোঝায়, যাতে বিচিত্র প্রকারের পরিবেশন শিল্পের সমাবেশ ঘটে, যেমন সঙ্গীত পরিবেশন, হাস্যরসাত্মক একাঙ্কিকা, জাদু, কসরতবাজি, ভোজবাজি বা বাজিকরি, মায়াস্বর, ইত্যাদি। সাধারণত একজন অনুষ্ঠান পরিচালক বা টেলিভিশনে সম্প্রচারিত বিনোদন অনুষ্ঠান হলে একজন উপস্থাপক থাকেন, যিনি অনুষ্ঠানটির বিভিন্ন শিল্পীদেরকে উপস্থাপন করেন। পাশ্চাত্যে বিশেষত ইংরেজিভাষী বিশ্বে বিচিত্রানুষ্ঠান প্রথমে ভিক্টোরীয় যুগ থেকে বেতারে এবং পরবর্তীতে টেলিভিশন মাধ্যমে প্রবেশ করে। ১৯৪০-র দশক থেকে ১৯৮০-র দশক পর্যন্ত বিচিত্রানুষ্ঠানগুলি ইংরেজিভাষী টেলিভিশন মাধ্য্যমের প্রধান একটি উপাদান ছিল।

বিচিত্রানুষ্ঠানগুলি এখনও বিশ্বের কিছু কিছু দেশে ও অঞ্চলে ব্যাপকভাবে প্রচলিত, যেমন যুক্তরাজ্যের রয়েল ভ্যারাইটি পারফর্মেন্স এবং দক্ষিণ কোরিয়ার রানিং ম্যান অনুষ্ঠানগুলি। তবে বিশ্বের বিভিন্ন দেশে টেলিভিশনের চ্যানেলের সংখ্যাবৃদ্ধি ও দর্শক-শ্রোতাদের পছন্দের বিবর্তনের কারণে এইসব বিচিত্রানুষ্ঠানের জনপ্রিয়তায় কিছু ভাটা পড়েছে। তা সত্ত্বেও পাশ্চাত্যে শেষরাতের টেলিভিশন অনুষ্ঠানগুলিতে এইসব বিচিত্রানুষ্ঠানের প্রভাব এখনও পরিলক্ষিত হয়, যেমন উত্তর আমেরিকাতে শেষ রাতের কথোপকথন অনুষ্ঠানগুলি বা মার্কিন এনবিসি চ্যানেলের স্যাটার্ডে নাইট লাইভ নামক ধারাবাহিক সাপ্তাহিক বিচিত্রানুষ্ঠান (১৯৭৫ থেকে অদ্যাবধি প্রচারিত) এখনও খুবই জনপ্রিয়।

নাট্যকলার শাখা
টেলিভিশন অনুষ্ঠানের প্রকার
বিচিত্রানুষ্ঠান
টেলিভিশন পরিভাষা
বিআইবিএসওয়াইএস

বিআইবিএসওয়াইএস হলো একটি প্রশাসনিক সংস্থা যা নরওয়ে শিক্ষা ও গবেষণা মন্ত্রণালয় কর্তৃক সংগঠিত ও প্রতিষ্ঠিত।তারা শেখার, শিক্ষাদান এবং গবেষণা সাথে সম্পর্কিত তথ্য, বিনিময়, জায়গা এবং পুনরুদ্ধার সরবরাহ করে ।ঐতিহাসিক ভাবে মেটাডাটা গ্রন্থাগার সংস্থার সাথে সম্পর্কিত।

বিআইবিএসওয়াইএস নরওয়ের সমস্ত কলেজ, বিশ্ববিদ্যালয়,গবেষণা সংস্থার ও জাতীয় গ্রন্থাগারগুলির একসাথে কাজ করছে।

 ওপেন এক্সেস নরওয়ে

গ্রন্থাগার তালিকাপ্রণয়ণ ও শ্রেণিবিভাগ
১৯৭২-এ প্রতিষ্ঠিত সরকারি সংস্থা
গ্যাংটক পৌরসংস্থা

গ্যাংটক পৌরসংস্থা হল নাগরিক সংস্থা যা ভারতের সিকিমের গ্যাংটক শহর পরিচালনা করে।

কাঠামো 
এই কর্পোরেশনটি ১৭ টি ওয়ার্ড নিয়ে গঠিত এবং একটি মেয়র নেতৃত্বে আছেন যিনি একজন ডেপুটি মেয়র এবং ওয়ার্ডগুলির প্রতিনিধিত্বকারী ১৩ জন কাউন্সিলর সভাপতিত্ব করেন। মেয়র প্রথম-অতীত-পরবর্তী ভোটদান পদ্ধতির মাধ্যমে নির্বাচিত হন এবং ডেপুটি মেয়র তাদের সংখ্যার মধ্যে থেকে কর্পোরেশন দ্বারা নির্বাচিত হন।

তথ্যসূত্র 

ভারতের পৌর এলাকা
ভারতের পৌর নিগম
গ্যাংটক
জাদুবাস্তবতাবাদ

জাদুবাস্তবতাবাদ (জাদু বাস্তববাদ বা অবিশ্বাস্য বাস্তবতা হিসেবেও পরিচিত) কল্পকাহিনী এবং সাহিত্যের একটি ধারা, যা জাদুময় উপাদান বা উপস্থাপনার মধ্য দিয়ে আধুনিক বিশ্বের এক বাস্তব দৃষ্টিভঙ্গি রচনা করে। জাদুবাস্তবতাবাদ, সম্ভবত সবচেয়ে প্রচলিত শব্দ, যা প্রায়শই উপন্যাস এবং নাটক পরিবেশনায় দেখা যায়, অন্যথায় বাস্তব-জগতে বা জাগতিক পরিবেশে উপস্থাপিত জাদুকরী বা অতিপ্রাকৃত ঘটনাগুলি বিশেষত সাহিত্যের জাদুবাস্তবতার উল্লেখ করে। কিছু জাদু উপাদান অন্তর্ভুক্ত করা সত্ত্বেও, এটি সাধারণত কল্পনার থেকে আলাদা ধরনের হিসেবে বিবেচিত হয়, কারণ জাদুবাস্তবতাবাদ কৌশল বাস্তবের বিশদ বা বর্ণনা যথেষ্ট পরিমাণে ব্যবহার করে এবং বাস্তবের সাপেক্ষে একটি বক্তব্য দেওয়ার জন্য জাদুবাস্তব উপাদানগুলি প্রয়োগ করে, যখন অলীক কল্পকাহিনীগুলি প্রায়শই বাস্তবতা থেকে আলাদা রূপ লাভ করে থাকে। জাদুবাস্তবতাবাদকে প্রায়শই বাস্তব এবং জাদুকর উপাদানগুলির সংমিশ্রণ হিসেবে দেখা যায় যা সাহিত্যিক বাস্তবতাবাদ বা কল্পনার চেয়ে অধিক পরিবেষ্টক লিখনের গঠনে নির্মাণ করে।

তথ্যসূত্র

সূত্র

 
 

 
দৃশ্যকলার শাখা
চলচ্চিত্রের ধরন
লাতিন আমেরিকান সাহিত্য
বাস্তবতাবাদ
দৃশ্যকলার বর্গ
সাম্য ধ্রুবক

সাম্য ধ্রুবক (Equilibrium constant) হলো একটি গাণিতিক রাশি যা স্থীর তাপমাত্রা ও চাপে, সাম্যাবস্থায় কোনো রাসায়নিক বিক্রিয়ার উৎপাদ ও বিক্রিয়কের মাঝে সম্পর্ক স্থাপন করে। অন্য ভাষায়, সাম্যাবস্থায় কোনো বিক্রিয়ার বিক্রিয়া অনুপাত (বা, বিক্রিয়া কোশেন্ট) কে সাম্য ধ্রুবক বলা হয়। সাধারণত সাম্য ধ্রুবক, বিক্রিয়ার ব্যাপ্তি বিচার, বিক্রিয়ার দিক সম্পর্কে প্রাক ধারণা সহ অন্যান্য কাজে ভূমিকা রাখে।

বিভিন্ন ধরনের সাম্য ধ্রুবক রয়েছে। এরা প্রত্যেকেই ভিন্ন ভিন্ন এককে উৎপাদ ও বিক্রিয়কের মাঝে সম্পর্ক স্থাপন করে। উদাহরণ হিসেবে বিয়োজন ধ্রুবকের কথা বলা যায়।

বিক্রিয়ায় সাম্য ধ্রুবক 

ভর-ক্রিয়া সূত্র হতে আমরা জানি, নির্দিষ্ট তাপমাত্রায়, নির্দিষ্ট সময়ে কোনো রাসায়নিক বিক্রিয়ার হার ঐ সময়ে বিক্রিয়ায় উপস্থিত বিক্রিয়ক গুলির সক্রিয়তার (Activity) সমানুপাতিক।

এই বিক্রিয়ায়, ভর-ক্রিয়া সূত্র অনুযায়ী, সম্মুখ বর্তী বিক্রিয়ার হার (),

 

বা,

 

এখানে, {A} ও {B} হলো সক্রিয়তা (Activity)। এদের যথাক্রমে,  ও  ( ও  হলো বিক্রিয়ায় {A} ও {B} এর আণুপাতিক সহগ বা মোল সংখ্যা) বার গুণ করা হয়েছে। বিক্রিয়ায় {A} আছে  সংখ্যক ও {B} আছে  সংখ্যক। তাই,  সংখ্যক {A} ও  সংখ্যক {B} গুণ করলে পাওয়া যায়, ।  হলো সম্মুখ মুখী বিক্রিয়ায় হার ধ্রুবক।

আবার, পশ্চাৎ মুখী বিক্রিয়ার হার (),

 

বা,

 

এখানে, {S} ও {T} হলো সক্রিয়তা (Activity)। এদের যথাক্রমে,  ও  ( ও  হলো বিক্রিয়ায় {S} ও {T} এর আণুপাতিক সহগ বা মোল সংখ্যা) বার গুণ করা হয়েছে। বিক্রিয়ায় {S} আছে  সংখ্যক ও {T} আছে  সংখ্যক। তাই,  সংখ্যক {S} ও  সংখ্যক {T} গুণ করলে পাওয়া যায়, ।  হলো পশ্চাৎ মুখী বিক্রিয়ায় হার ধ্রুবক।

কিন্তু, সাম্যাবস্থায় সম্মুখ মুখী ও পশ্চাৎ মুখী বিক্রিয়ায় হার সমান হয়।

সুতরাং,

 

বা,

 

বা,

এখন,

হলে,

 

এই  ই হলো বিক্রিয়ার সাম্য ধ্রুবক।

মুক্ত শক্তির পরিবর্তন,  এর সাথে সাম্য ধ্রুবকের সম্পর্ক বিদ্যমান। এটি হলো,

 

যেখানে,  হল গ্যাস ধ্রুবক ও  হল তাপমাত্রা।

মোলার সাম্য ধ্রুবক () ও আংশিক চাপ সাম্য ধ্রুবক () 

A + B <=> AB 

উপরোক্ত বিক্রিয়ার সাম্য ধ্রুবক,

এখানে, {AB}, {A} এবং {B} হলো থার্মোডাইনামিক অ্যাক্টিভিটি। এদের প্রত্যেককেই ঘনমাত্রা () ও অ্যাক্টিভিটি কোইফিসিয়েন্ট  এর গুণফল দ্বারা প্রকাশ করা যায়। সুতরাং,

তাহলে,

 

এখানে,  হলো মোলার সাম্য ধ্রুবক।

যদি,  হয় (আদর্শ দ্রবণের ক্ষেত্রে সবসময় ) তাহলে,

 

যখন,  কে সাম্য ধ্রুবক ধরা হয় তখন সাধারণত এমনটিই ঘটে।

একই ভাবে,

বিক্রিয়ার ক্ষেত্রে,

 

বিক্রিয়া ঘটার জন্য সকল উপাদানকেই একত্রে উপস্থিত থাকতে হয়। যখন উপাদান গুলির ঘনমাত্রা বেশি থাকে তখন এমন হওয়ার সম্ভবনা বেশি থাকে। তাই, এদের ঘনমাত্রা গুণ করে এই সম্ভবনা বের করা হয়।

আবার, বিক্রিয়ায় উপাদান সমূহ গ্যাসীয় হলে, আদর্শ গ্যাস সূত্র অনুযায়ী,

বা,

বা, ঘনমাত্রা (যেহেতু, ঘনমাত্রা ),

এখানে,  হল চাপ,  হল আয়তন,  হল মোল এককে গ্যাসের পরিমাণ,  হল গ্যাস ধ্রুবক ও  হল তাপমাত্রা।

সুতরাং,

বা,

যেখানে,  হলো  এর আংশিক চাপ।

এখন,

হলে,

এখানে,  হলো আংশিক চাপ সাম্য ধ্রুবক।

একই ভাবে,

বিক্রিয়ার ক্ষেত্রে,

সুতরাং,  ও  এর মাঝে সম্পর্কটি হলো,

যেখানে,  হলো উৎপাদের মোট মোল সংখ্যা হতে বিক্রিয়কের মোট মোল সংখার বিয়োগফল।

আরো দেখুন 

লা শাতেলিয়ার নীতি
সক্রিয়ন শক্তি
অনুঘটন

তথ্যসূত্র

বহিঃসংযোগ 

 Derivation intuition
Free Energy and the Equilibrium Constant
The Equilibrium Constant

রসায়ন
সাম্যাবস্থার রসায়ন
শ্রমিক সংঘ

শ্রমিক সংঘ বলতে একাধিক অভিন্ন লক্ষ্য অর্জনের উদ্দেশ্যে একত্রিত শ্রমিকদের এক ধরনের সংগঠনকে বোঝায়। এইসব লক্ষ্যগুলির মধ্যে তাদের জীবিকা বা পেশার অখণ্ডতা রক্ষা করা, নিরাপত্তার আদর্শ বা মানগুলি উন্নত করা, উন্নততর মজুরি আদায়, উন্নততর সুবিধা আদায় (যেমন ছুটি, স্বাস্থ্যবীমা, অবসর ভাতা, ইত্যাদি), উন্নততর কাজের পরিবেশ নিশ্চিতকরণ, ইত্যাদি থাকতে পারে। শ্রমিক সংঘ এসব ব্যাপারে ব্যবসা প্রতিষ্ঠানের মালিক, নিয়োগকর্তা বা ব্যবস্থাপনা পরিষদের সাথে দর কষাকষিতে অধিকতর ক্ষমতা প্রদর্শন করতে পারে, যা এককভাবে কোনও শ্রমিকের পক্ষে করা সম্ভব হয় না। শ্রমিক সংঘের সদস্যরা নিয়মিত চাঁদা প্রদানের মাধ্যমে শ্রমিক সংঘের প্রাতিষ্ঠানিক সংগঠন, এর প্রধান কার্যালয় ও আইন দলের কর্মকাণ্ডগুলিতে অর্থায়ন নিশ্চিত করে। সংঘের ভেতরে গণতান্ত্রিক উপায়ে স্বেচ্ছাসেবী শ্রমিকদের মধ্য থেকে প্রতিনিধি নির্বাচন করা হয়।

শ্রমিক সংঘ নির্বাচিত নেতৃবৃন্দ ও দরকষাকষি সমিতির মাধ্যমে সংঘের সাধারণ সদস্যদের প্রতিনিধিত্ব করেন ও কাজে নিয়োগকর্তাদের সাথে দর কষাকষি ও শ্রমিক চুক্তি সংক্রান্ত আপোসরফা করেন। শ্রমিক সংঘগুলি সবচেয়ে সাধারণ উদ্দেশ্য হল তাদের "কর্মসংস্থানের শর্তাবলি বজায় রাখা বা উন্নত করা।" এগুলির মধ্যে মজুরি বা বেতন, কাজের নিয়মকানুন, পেশাগত স্বাস্থ্য ও নিরাপত্তার আদর্শ, অভিযোগ পদ্ধতিসমূহ, কর্মচারীদের মর্যাদা নির্ধারক নিয়ম যেমন পদোন্নতি, চাকুরি থেকে অব্যাহতির জন্য ন্যায়সম্মত কারণ ও শর্তাবলি, এবং চাকুরির বা কর্মসংস্থানের সুযোগসুবিধা, ইত্যাদি উল্লেখ্য।

শ্রমিক সংঘগুলিতে কোনও নির্দিষ্ট পেশার দক্ষ শ্রমিকেরা একত্রিত ও সংগঠিত হতে পারে, যাকে বৃত্তিগত শ্রমিক সংঘবাদ (Craft unionism) বলা হয়। আবার বিভিন্ন পেশার শ্রমিকদের একটি মিশ্রণ একত্রিত হয়ে শ্রমিক সংঘ গঠন করতে পারে, যাকে সাধারণ শ্রমিক সংঘবাদ (General unionism) বলে।

তথ্যসূত্র

শ্রমিক সংঘ
শ্রম সম্পর্ক
দিওনিসিয়ো মেহিয়া

দিওনিসিয়ো মেহিয়া ভিয়েইরা (; ৬ জানুয়ারি ১৯০৭ – ১৭ জুলাই ১৯৬৩; দিওনিসিয়ো মেহিয়া নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আতলান্তে এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।

১৯২৯–৩০ মৌসুমে, মেক্সিকীয় ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেছিলেন, যেখানে তিনি ৫ মৌসুম অতিবাহিত করেছেন; অতঃপর ১৯৩৪ সালে তিনি অবসর গ্রহণ করেছিলেন।

১৯৩০ সালে, মেহিয়া মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি সর্বমোট ৪ ম্যাচে ৭টি গোল করেছিলেন। তিনি মেক্সিকোর হয়ে ১টি ফিফা বিশ্বকাপে (১৯৩০) অংশগ্রহণ করেছিলেন।

ব্যক্তিগত জীবন
দিওনিসিয়ো মেহিয়া ভিয়েইরা ১৯০৭ সালের ৬ই জানুয়ারি তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৬৩ সালের ১৭ই জুলাই তারিখে ৫৬ বছর বয়সে মৃত্যুবরণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 

১৯০৭-এ জন্ম
১৯৬৩-এ মৃত্যু
মেক্সিকীয় ফুটবলার
মেক্সিকোর আন্তর্জাতিক ফুটবলার
ফুটবল ফরোয়ার্ড
১৯৩০ ফিফা বিশ্বকাপের খেলোয়াড়
মেক্সিকোর অলিম্পিক ফুটবলার
পুরুষ ফুটবল ফরোয়ার্ড
১৯২৮ গ্রীষ্মকালীন অলিম্পিকের ফুটবলার
ফাইভ মিনিট ক্র্যাফট্‌স

ফাইভ-মিনিট ক্র্যাফট্‌স হচ্ছে একটি নিজে নিজে কোনো কাজ করা (DIY- DO IT YOURSELF) শেখানোর একটি ইউটিউব চ্যানেল যেটা সাইপ্রাসের লিমাসল ভিত্তিক একটি সংস্থা এবং দ্যাসুল পাব্লিকেশনের মালিকানাধীন। এটি ১২ই মার্চ ২০২২ সালের গণনা অনুযায়ী ইউটিউবের ১১তম সর্বোচ্চ সংখ্যক গ্রাহকবিশিষ্ট চ্যানেল। চ্যানেলটি অস্বাভাবিক এবং সম্ভাব্য বিপজ্জনক "লাইফ-হ্যাক" এবং "ক্লিকবেইট"-এর উপর নির্ভরতার জন্য সমালোচিত হয়েছে।

ভিডিও বিন্যাস 
ফাইভ মিনিট ক্র্যাফট্সে‌র অধিকাংশ ভিডিও মূলত পূর্বে ফেসবুক ও ইনস্টাগ্রাম নামক সামাজিক যোগাযোগ মাধ্যমে চালু করা ভিডিওগুলির সংকলন। হস্তশিল্প এবং লাইফ-হ্যাক-ই মূলত এই চ্যানেলের প্রধান বিষয়বস্তু।  কীভাবে ফর্ম্যাট গুলোতে নকশা করা হয় সেটা দেখানো হয়, পাশাপাশি বিজ্ঞানের বিভিন্ন মজার মজার ভিডিও করা হয়ে থাকে।

চ্যানেলের ভিডিওগুলি এমন এক ভঙ্গিতে করা হয় যেখানে আলোকচিত্রগ্রহণ যন্ত্রের দৃষ্টি টেবিলের একটি নির্দিষ্ট স্থানে নিবদ্ধ করা থাকে এবং একটি ব্যাক্তির হাত ফ্রেমের ভেতরে অবস্থান করে নানা কাজ করে বিভিন্ন ধরনের জিনিস তৈরী করে কিছু বস্তু ব্যবহার করে। টিউবফিল্টারের মতে চ্যানেলটি শিশু উপযোগী ডিআইওয়াই ভিডিওর প্রস্তুতকারী।

আরও দেখুন 

সর্বাধিক গ্রাহকবিশিষ্ট ইউটিউব চ্যানেলের তালিকা
সর্বাধিক দর্শিত ইউটিউব চ্যানেলের তালিকা

ইংরেজি ভাষার ইউটিউব চ্যানেল
২০১৬-এ প্রতিষ্ঠিত ইন্টারনেট সম্পত্তি
কাজী দেলোয়ার হোসেন চৌধুরী

কাজী দেলোয়ার হোসেন চৌধুরী (দেলা মিঞা) চট্টগ্রাম জেলার ফটিকছড়ির ভূজপুর এলাকার অন্যতম একজন জমিদার। তিনি জমিদার কাজি হাসমত আলী চৌধুরীর প্রপৌত্র এবং কাজী বংশের সর্বশেষ ক্ষমতাপ্রাপ্ত জমিদার।তিনি ১৯০৫ সালে ভুজপুর জমিদার বাড়িতে জন্মগ্রহণ করেন। পিতামহ জমিদার কাজী আহমদুজ্জামান চৌধুরীর সুযোগ্য উত্তরসূরী ছিলেন তিনি।ফলে তরুণ বয়সেই পিতামহ থেকে তিনি জমিদারি লাভ করেন। চট্টগ্রাম সরকারি মুসলিম উচ্চ বিদ্যালয় থেকে তিনি এন্ট্রান্স পাশ করেন। তার জমিদারির আমল ১৯৫৫ সাল পর্যন্ত টিকেছিল। জমিদারি প্রথা বিলুপ্তির মাধ্যমে তার জমিদারি শেষ হয়। তিনি ভূজপুর ইউনিয়ন পরিষদের প্রায় ২০ বছর যাবৎ (১৯৫৪ পূর্ববর্তী) প্রেসিডেন্ট হিসেবে অধিষ্ঠিত ছিলেন এবং ৫ বছর যাবৎ চট্টগ্রাম জজ কোর্টের জুরির সদস্য হিসেবে ছিলেন।এছাড়াও তিনি কাজীরহাট কেন্দ্রীয় জামে মসজিদের প্রতিষ্ঠাতা জমিদাতা ও কাজিরহাট আল জামিয়াতুল ইসলামিয়া ভূজপুর মাদ্রাসার অন্যতম জমিদাতা ছিলেন। তিনি ১৮ই ফেব্রুয়ারি ১৯৯০ সালে নিজ বাসভবনে মৃত্যুবরণ করেন।

তথ্যসূত্র 

বাঙালি ব্যক্তি
চট্টগ্রাম জেলার ব্যক্তি
গভর্নমেন্ট মুসলিম হাই স্কুল, চট্টগ্রামের প্রাক্তন শিক্ষার্থী
১৯০৫-এ জন্ম